În Italia, numărul de cazuri COVID aproape s-a triplat faţă de raportul de luni.
Aproximativ 80.000 de cazuri noi au fost raportate marți în Italia. 202 decese au fost înregistrate luni în Italia. 1.145 pacienți COVID sunt internați la Terapie Intensivă.
Italia înregistrează marţi un record de infecţii COVID de la începutul pandemiei. Sunt aproape 80.000 de cazuri noi din peste 1 milion de teste făcute. Luni erau 30.000 de infectări. 78.313 cazuri noi COVID au fost depistate în Italia în ultimele 24 de ore. Luni erau 30.810 cazuri.Numărul bolnavilor decedaţi, potrivit Ministerului Sănătăţii, este de 202, în timp ce luni era 142, scrie ANSA. În ultimele 24 de ore, în Italia au fost făcute 1.034.677 de teste moleculare şi antigenice, faţă de 343.968 luni.Rata de pozitivare este de 7,57%, în scădere faţă de 8,9% luni. În Italia sunt 1.145 de pacienţi la terapie intensivă, cu 19 mai mulţi în ultimele 24 de ore. Regiunea cu cea mai mare creştere a numărului de infecţii este Lombardia, cu 28.795 de cazuri, urmată de Piemont cu 7.933 şi Campania cu 7.181.În Italia au fost administrate până acum 108.948.819 doze de vaccin anti-COVID. 46.263.212 persoane (85,66% din populaţia de peste 12 ani) au finalizat ciclul de vaccinare. 17.662.472 de persoane au primit a treia doză sau doza de rapel.În ce priveşte grupa de vârstă 5-11 ani, 194.995 de copii au primit cel puţin o doză de vaccin.